ອະດີດ ປະທານາທິບໍດີ ອາຟຣິກາໃຕ້ ເຂົ້າໂຮງໝໍ ໃໝ່ອີກ
ອະດີດ​ປະທານາທິບໍດີ Nelson Mandela ​ແຫ່ງອາຟຣິກາໃຕ້ ​ເຂົ້າ​ໂຮ​ງໝໍ​​ອີກ ​ໃນ​ຕອນ​ເຊົ້າ​ວັນ​ເສົາມື​ນີ້ ຍ້ອນ​ອາການ​ປອດ​​ອັກ​ເສບ​ທີ່​ຮ້າຍ​ແຮງ.
ລັດຖະບານອາຟຣິກາໃຕ້ກ່າວວ່າ ອະດີດປະທານາທິບໍດີ Nelson Mandela ໄດ້ເຂົ້າໂຮງໝໍໃໝ່ອີກ ໃນຕອນເຊົ້າວັນ ເສົາມືນີ້ ຍ້ອນອາການປອດອັກເສບທີ່ຮ້າຍແຮງຂອງທ່ານເກີດ ຂຶ້ນຄືນອີກ ທຳນຽບປະທານາທິບໍດີ Jacob Zuma ໄດ້ອອກຖະແຫລງ ການ ກ່າວວ່າ ອາ ການຂອງທ່ານ Mandela ໄດ້ຮ້າຍແຮງຂື້ນ ໃນຕອນກາງຄືນ ແລະທ່ານໄດ້ຖືກ ສົ່ງໄປໂຮງໝໍໃນນະຄອນ Pretoria ເວລານີ້ ທ່ານຖືກຈັດຢູ່ໃນ “ຂັ້ນຮ້າຍແຮງແຕ່ມີອາ ການທຸ່ນທ່ຽງ ” ນັກຕໍ່ຕ້ານການແບ່ງແຍກເຊື້ອຊາດຜີວພັນທີ່ມີຊື່ສຽງ ອາຍຸ 94 ປີທ່ານນີ້ໄດ້ເຂົ້າ ຮັບການປິ່ນປົວປອດບວມ ຢູ່ທີ່ໂຮງໝໍເປັນເວ ລາ 10 ມື້ໃນເດືອນເມສາຜ່ານມາ ປະຫວັດໃນການມີບັນຫາກ່ຽວກັບລະບົບຫາຍໃຈຂອງທ່ານ Mandela ເກີດຂື້ນໃນລະຫວ່າງທີ່ທ່ານຖືກຄຸກ ເປັນເວລາ 27 ປີ ໃນການຕໍ່ຕ້ານການແບ່ງແຍກເຊື້ອຊາດຜີວພັນ ທ່ານບໍ່ຄ່ອຍໄດ້ປະກົດເຫັນ ຢູ່ໃນທີ່ສາທາລະນະ ໃນໄລຍະບໍ່ເທົ່າໃດປີທີ່ຜ່ານມານີ້ ໃນຂະນະທີ່ສຸຂະພາບຂອງທ່ານຊຸດໂຊມລົງ